Šiaurės Ubangis
Šiaurės Ubangis (pranc. Nord-Ubangi) – provincija Kongo Demokratinės Respublikos šiaurėje, Centrinės Afrikos Respublikos pasienyje. Administracinis centras – Gbadolitė. Teritorija yra Kongo baseine. Per provinciją teka Ubangis bei jo intakai – Uelė, Lua Dekerė; Kongo baseinui priklausanti Mangala. Iki 2005 metų Konstitucinės reformos Šiaurės Ubangis buvo Pusiaujo provincijos rajonas, 2015 m. išskirtas į atskirą provinciją.